การตลาดสำหรับเด็กๆ ที่กำลังย่างเข้าสู่วัยรุ่น หรือที่เรียกกันว่า TWEEN
ในสหรัฐนั้น การซื้อขายสินค้าสำหรับเด็กๆ ที่กำลังย่างเข้าสู่วัยรุ่น กลายเป็นธุรกิจใหญ่โต ที่มีมูลค่ามากกว่าปีละสี่หมื่นล้านดอลล่าร์ ผู้เ
Bella Haiz เด็กหญิงอายุ7 ขวบ ซึ่งกำลังย่างเข้าสู่วัยรุ่น เป็นตัวอย่างหนึ่ง ของผู้ที่มีความสนอก สนใจในเรื่องของแฟชั่น เธอเล่าว่าเธอไปซื้อของกับคุณพ่ออยู่บ่อยๆ และก็เป็นหน้าที่ของบรรดานักการตลาดที่จะต้องหาวิธีดึงดูดใจเด็กๆ วัยรุ่นเหล่านี้ เด็กหญิง Bella มักจะเข้าเวบไซต์ที่มีชื่อว่า Fashionology dotcom ซึ่งเธอสามารถออกแบบเสื้อผ้าของตัวเองได้ Bella จะเลือกรูปแบบของเสื้อที่ต้องการจากนั้นก็เลือกสี สำหรับ Bella แล้ว การทำเช่นนี้ก็เหมือนๆ กับการเล่นเกม ผู้เชี่ยวชาญกล่าวว่า วิธีการนี้ เป็นวิธีที่ค่อนข้างใหม่ที่บรรดานักการตลาดใช้ล่อใจเด็กๆ ที่กำลังย่างเข้าสู่วัยรุ่น ซึ่งมีอายุระหว่าง 7-14 คุณ Jayne O'Donnell ผู้เชี่ยวชาญด้านการขายสินค้าปลีก และเป็นผู้แต่งหนังสือเกี่ยวกับพฤติกรรมการซื้อของ ของเด็กๆที่กำลังย่างเข้าสู่วัยรุ่น ซึ่งกำลังจะออกวางขายเร็วๆ นี้กล่าวว่า เด็กๆเหล่านั้น มักจะอยู่ที่หน้าจอคอมพิวเตอร์ มากกว่าที่ห้างสรรพสินค้าดังนั้นการขายสินค้าออนไลน์ จึงเป็นวิธีที่ดึงดูดใจเด็กวัยรุ่นได้เป็นอย่างดี เวบไซต์ Fashionology dot com เปิดตัวขึ้นมา หลังจากที่ร้านเสื้อผ้าของตนในนครลอสแองเจลิสประสบความสำเร็จ และเวบไซต์นี้ ได้รับการตอบรับจากเด็กผู้หญิงทั่วโลกเลยทีเดียว คุณ ElizabethWiatt เจ้าของเวบไซต์ Fashionology กล่าวว่าจากกรุงเทพมหานคร ไปจนถึงนครซิดนีย์ประเทศออสเตรเลีย และมาจนถึงนครเท็กซัส เด็กๆ ล้วนอยากจะทดลองใส่เสื้อผ้าของ Fashionology และก็คงไม่มีวิธีไหนที่จะดีไปกว่าการซื้อออนไลน์ ส่วนที่บ้านของ Bella คุณ Annette Larkin คุณแม่ของ Bellaกล่าวว่า การให้ความควบคุมดูแลนั้น เป็นเรื่องที่สำคัญ ดังนั้นเธอจึงไม่เคยให้ Bellaใช้บัตรเครดิตได้เองตามใจชอบ อย่างไรก็ตามคุณ Annette บอกว่า การซื้อสินค้าออนไลน์ ทำให้เด็กๆติดนิสัยในการชอบซื้อของ ตัวเธอเองไม่อยากให้ลูกสาวซื้อของเป็นงานอดิเรกและเธอชอบที่จะไปซื้อกับลูกสาวของตามร้านค้ามากกว่า เพื่อจะได้ใช้เวลา และได้มีประสบการณ์ร่วมกัน